《过桐君山》
明代·张和

云断山疑合，川回路忽分。
秋声两岸叶，晓色万峰云。
旅雁冲帆度，寒蝉隔水闻。
严陵遗迹在，我欲问桐君。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。